CAMERA DEPUTAŢILOR

COMISIA PENTRU MUNCĂ ŞI PROTECŢIE SOCIALĂ





Data
22 decembrie 1999

Nr.
576/XVIII/7

RAPORT

asupra proiectului de Lege privind aprobarea Ordonanţei Guvernului nr.105/1999 pentru modificarea şi completarea Decretului-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, cu modificările ulterioare

În urma examinării proiectului de Lege privind aprobarea Ordonanţei Guvernului nr.105/1999 pentru modificarea şi completarea Decretului-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, cu modificările ulterioare, în şedinţa din 15 decembrie 1999, Comisia pentru muncă şi protecţie socială propune ca acesta să fie supus spre dezbatere şi adoptare cu următoarele amendamente:

	Nr. crt.
	Articolul

(textul iniţial)
	Amendamentul propus

(autorul)

Text adoptat de comisie
	Motivarea

	0
	1
	2
	3

	
	
	
	

	1
	Titlul legii

Lege privind aprobarea Ordonanţei Guvernului nr.105/1999 pentru modificarea şi completarea Decretului-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, cu modificările ulterioare
	Se propune reformularea textului după cum urmează:

“Lege pentru aprobarea Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 14 septembrie 1940 până la data de 6 martie 1945 din motive etnice”

Autori: d-nii deputaţi Teodor Stanca şi Karoly Kerekes
	Pentru circumstanţierea perioadelor de persecuţie, altele decât cele stabilite prin Decretul-Lege nr.118/1990, decret ce se adresează altor categorii de beneficiari ai unor prestaţii cu caracter reparatoriu.

	
	
	
	

	2
	Articol unic. – Se aprobă Ordonanţa Guvernului nr.105 din 30 august 1999 pentru modificarea şi completarea Decretului-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, cu modificările ulterioare, adoptată în temeiul art.1 lit.N pct.1 din Legea nr.140/1999 privind abilitarea Guvernului de a emite ordonanţe şi publicată în Monitorul Oficial, Partea I, nr.   din    august 1999


	Se propune reformularea textului după cum urmează:

“Articol unic. – Se aprobă Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 14 septembrie 1940 până la data de 6 martie 1945 din motive etnice, cu următoarele modificări:”

Autori: d-nii deputaţi Teodor Stanca şi Karoly Kerekes
	Ca urmare a modificărilor aduse titlului legii.



	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	3
	(din Ordonanţă)

Titlul

Ordonanţa Guvernului pentru modificarea şi completarea Decretului-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, cu modificările ulterioare


	Se propune înscrierea în Legea de aprobarere a unui text nou, ca pct.1, cu următorul cuprins:

“1. Titlul ordonanţei se modifică şi va avea următorul cuprins:

“Ordonanţa Guvernului privind acordarea unor drepturi persoanelor persecutate de către regimurile instaurate în România cu începere de la 14 septembrie 1940 până la data de 6 martie 1945 din motive etnice”

Autori: d-nii deputaţi Teodor Stanca şi Karoly Kerekes
	Pentru respectarea normelor de tehnică legislativă.

Ca urmare a modificărilor aduse titlului legii.

	
	
	
	

	4
	(din Ordonanţă)

Articol unic. – Articolul 1, alineatul 2 al Decretului-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, se completează după cum urmează:

Se introduce litera a1) cu următorul conţinut:

“a1) a fost persecutată sau deportată de către regimul instaurat în România cu începere de la data de 14 septembrie 1940 până la data de 23 august 1944 din motive etnice şi rasiale;”
	Se propune înscrierea în Legea de aprobare a unui text nou, ca pct.2, cu următorul cuprins:

“2. Articolul unic se modifică şi va avea următorul cuprins:

“Articol unic. – Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 14 septembrie 1940 până la data de 6 martie 1945 din motive etnice, va avea următorul cuprins:”

Autori: d-nii deputaţi Teodor Stanca şi Karoly Kerekes 
	Pentru corelare cu titlul legii si articolul unic.

	
	
	
	

	5
	__
	Se propune înscrierea în Legea de aprobare, a unui text nou, ca pct.3, cu următorul cuprins:

“3. Se introduce un articol nou, ca art.1, cu următorul cuprins:

“Art.1. - Beneficiază de prevederile prezentei ordonanţe persoana, cetăţean român, care în perioada regimurilor instaurate cu începere de la data de 14 septembrie 1940 până la 6 martie 1945 a avut de suferit persecuţii din motive etnice, după cum urmează:

a) a fost deportată în ghetouri şi lagăre de concentrare din străinătate;

b) a fost privată de libertate în locuri de detenţie sau lagăre de concentrare;

c) a fost strămutată în altă localitate decât cea de domiciliu;

d) a făcut parte din detaşamentele de muncă forţată;

e) a fost supravieţuitoare a “trenului morţii”.”

Autori: d-nii deputaţi Teodor Stanca, Karoly Kerekes şi Radu Gheciu
	Pentru egalitate de tratament juridic cu beneficarii Decretului-Lege nr.118/1990.

	
	
	
	

	6
	__
	Se propune înscrierea în Legea de aprobare, a unui text nou, ca pct.4, cu următorul cuprins:

“4. Se introduce un articol nou, ca art.2, cu următorul cuprins:

“Art.2. – Persoanele aflate în una din situaţiile prevăzute la art.1 vor beneficia de indemnizaţii lunare la nivelul acordat prin Decretul-Lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat, cu modificările ulterioare, după cum urmează:

a) persoanele prevzute la art.1 lit.a), b) şi c) din prezenta ordonanţă vor beneficia de indemnizaţii la nivelul prevăzut de art.3 alin.(1) din Decretul-Lege nr.118/1990, republicat, cu modificările ulterioare;

b) persoanele prevăzute la art.1 lit.d) şi e) din prezenta ordonanţă vor beneficia de indemnizaţii lunare la nivelul prevăzut de art.3 alin.(2) din Decretul-Lege nr.118/1990, republicat, cu modificările ulterioare.”

Autori: d-nii deputaţi Teodor Stanca şi Karoly Kerekes
	Pentru corelare cu prevederile Decretului-Lege nr.118/1990, având în vedere necesitatea instituirii unui tratament juridic egal pentru beneficiarii prestaţiilor cu caracter reparatoriu.

	
	
	
	

	7
	__
	Se propune înscrierea în Legea de aprobare, a unui text nou, ca pct.5, cu următorul cuprins:

“5. Se introduce un articol nou, ca art.3, cu următorul cuprins:

“Art.3. – Soţul (soţia) celui decedat din categoria celor prevăzuţi la art.1 va beneficia de o indemnizaţie lunară la nivelul şi în condiţiile prevăzute de art.4 din Decretul-Lege nr.118/1990, republicat, cu modificările ulterioare.”

Autori: d-nii deputaţi Teodor Stanca şi Karoly Kerekes


	Pentru corelare cu prevederile Decretului-Lege nr.118/1990, având în vedere necesitatea instituirii unui tratament juridic egal pentru beneficiarii prestaţiilor cu caracter reparatoriu.

	2
	3

	8
	__
	Se propune înscrierea în Legea de aprobare, a unui text nou, ca pct.6, cu următorul cuprins:

“6. Se introduce un articol nou, ca art.4, cu următorul cuprins:

“Art.4. – Nivelul indemnizaţiilor acordate prin art.2 şi art.3 vor fi indexate în conformitate cu prevederile art.3 alin.(3) din Decretul-Lege nr.118/1990, republicat, cu modificările ulterioare.”

Autori: d-nii deputaţi Teodor Stanca şi Karoly Kerekes
	Pentru corelare cu prevederile Decretului-Lege nr.118/1990, având în vedere necesitatea instituirii unui tratament juridic egal pentru beneficiarii prestaţiilor cu caracter reparatoriu.

	9
	__
	Se propune înscrierea în Legea de aprobare, a unui text nou, ca pct.7, cu următorul cuprins:

“7. Se introduce un articol nou, ca art.5, cu următorul cuprins:

“Art.5. – Persoanele prevăzute la art.1 şi art.3 din prezenta ordonanţă vor beneficia şi de măsurile reparatorii prevăzute la art.6 şi art.7 din Decretul-Lege nr.118/1990, republicat, cu modificările ulterioare.”

Autori: d-nii deputaţi Teodor Stanca şi Karoly Kerekes
	Pentru corelare cu prevederile Decretului-Lege nr.118/1990, având în vedere necesitatea instituirii unui tratament juridic egal pentru beneficiarii prestaţiilor cu caracter reparatoriu.

	
	
	
	

	0
	1
	2
	3

	10
	__
	Se propune înscrierea în Legea de aprobare, a unui text nou, ca pct.8, cu următorul cuprins:

“8. Se introduce un articol nou, ca art.6, cu următorul cuprins:

“Art.6. – Se consideră vechime în muncă perioada în care persoana persecutată din motive etnice nu s-a putut încadra în muncă drept urmare a unei invalidităţi de gradul I sau II survenite persecuţiei.”

Autori: d-nii deputaţi Teodor Stanca şi Karoly Kerekes
	Pentru corelare cu prevederile Decretului-Lege nr.118/1990, având în vedere necesitatea instituirii unui tratament juridic egal pentru beneficiarii prestaţiilor cu caracter reparatoriu.

	
	
	
	

	11
	__
	Se propune înscrierea în Legea de aprobare, a unui text nou, ca pct.9, cu următorul cuprins:

“9. Se introduce un articol nou, ca art.7, cu următorul cuprins:

“Art.7. – (1) Stabilirea şi plata drepturilor prevăzute în prezenta ordonanţă se fac de către direcţiile generale de muncă şi protecţie socială judeţene şi a municipiului Bucureşti, în condiţiile prevăzute de Decretul-Lege nr.118/1990, republicat, cu modificările ulterioare, cu consultarea, după caz, a organizaţiilor etnice legal constituite.

(2) Cererile pentru stabilirea drepturilor prevăzute în prezenta ordonanţă se depun la direcţiile generale de muncă şi protecţie socială judeţene şi a municipiului Bucureşti, până la data de 31 decembrie 2000. După această dată se vor primi doar cererile persoanelor prevăzute la art.3 din prezenta ordonanţă, precum şi cele ale cetăţenilor români cu domiciliul în străinătate.”

Autori: d-nii deputaţi Teodor Stanca şi Karoly Kerekes
	Pentru a beneficia de aceste drepturi şi soţul sau soţia supravieţuitoare, precum şi pentru a da posibilitatea cetăţenilor români din străinătate să-şi solicite dreptul.

	
	
	
	

	
	
	
	

	12
	__
	Se propune înscrierea în Legea de aprobare, a unui text nou, ca pct.10, cu următorul cuprins:

“10. Se introduce un articol nou, ca art.8, cu următorul cuprins:

“Art.8. – Prevederile prezentei ordonanţe nu se aplică persoanelor condamnate pentru infracţiuni contra păcii şi omenirii, celor care înainte de 23 august 1944 au desfăşurat o activitate fascistă în cadrul unei organizaţii sau mişcări de acest fel, precum şi celor care în perioada 6 martie 1945 – 22 decembrie 1989 au făcut parte din aparatul de represiune, securitate, militie şi instanţele militare care au instrumentat şi judecat procese politice ale opozanţilor regimului comunist.”

Autori: d-nii deputaţi Teodor Stanca şi Karoly Kerekes


	Întrucât aceste categorii de persoane nu sunt îndreptăţite să beneficieze de drepturile şi facilităţile instituite prin prezenta ordonanţă, care este un act juridic cu caracter reparatoriu.

	13
	__
	Se propune înscrierea în Legea de aprobare, a unui text nou, ca pct.11, cu următorul cuprins:

“11. Se introduce un articol nou, ca art.9, cu următorul cuprins:

“Art.9. – Ministerul Finanţelor va introduce în structura bugetului de stat sumele necesare ce decurg din aplicarea prezentei ordonanţe.”

Autori: d-nii deputaţi Teodor Stanca şi Karoly Kerekes
	Pentru precizarea sursei de finanţare.

